Kati läks kuulujuttude peale sabinasse, kartis, et mingil hetkel Marki ei lasta Eestist tagasi, kuna tema võla- ja trahvikoorem hakkas juba asjassepühendamatuilegi silma. Ta otsustas oma palga täies ulatuses enda kätte küsida ja teha näo, et sõidab mõneks ajaks Eestisse, kuigi Jokela kandist poja poolt kaugemale ei  läinud. See plaan läks tal ka ilusti korda, kuid Mark oli pärast püsti hädas, kui Kati süüdimatult esmaspäeva hommikul uksest sisse tuli ja tööle hakkas valmistuma, sest tegelikult oli bossil olnud plaan teda koondada ja mitte tagasi kutsuda. Siis tuli Venemaalt Kati ema surmateade. Mina kuulsin sellest tema poja käest enne kui Kati ja marssisin otse Marki urgu, riskeerides sellega, et kolme nädala vanune uuesti suled selga kasvatanud kana mulle rokaselt praetaldrikult pähe lendab.